Jegyzőkönyv  
Készült: 2015. január 20-án az Önkormányzati Hivatal tanácstermében a Képviselő-testület nyilvános ülésén.

Jelen vannak:   Németh László polgármester 

 Varga Attila alpolgármester



 Milon László



 Sipos Gyuláné



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent.
Megnyitja az ülést 9 órakor.

Javaslatot tesz az ülés napirendjére az alábbiak szerint:
1./A Képviselő-testület 2015. évi munkatervének elfogadása

Előadó:polgármester

2./ Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
1/2015.(I.20.) határozata
Napirend elfogadása

Kunpeszér Község Önkormányzat Képviselő-testülete 2015. január 20. napján megtartott ülésének napirendjét a következők szerint határozza meg:

1./A Képviselő-testület 2015. évi munkatervének elfogadása

Előadó:polgármester

2./ Egyéb ügyek

Előadó:polgármester

I.Napirendi pont tárgyalása

A Képviselő-testület 2015. évi munkatervének elfogadása
Előadó:polgármester

(Írásos előterjesztés a jkv. 1. számú melléklete)
A polgármester ismerteti az írásos előterjesztésben foglaltakat. Javasolja a 2015. évi munkaterv elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
2/2014.(I.20.) határozata
Kunpeszér Községi Önkormányzat Képviselő-testülete –jelen határozat mellékletét képező-2015.évi munkatervét elfogadja.

Felelős:polgármester

Határidő:azonnal
II.Napirendi pont tárgyalása

Egyéb ügyek

Előadó: polgármester
Németh László polgármester elmondja, hogy a képviselő-testület minden év januárjában felülvizsgálja az önkormányzati tulajdonú ingatlanok bérleti díjait. A bérleti díjakat a hivatalos infláció mértékének megfelelő összeggel emeltük meg a 2013. év folyamán. Tekintettel arra, hogy az infláció a 2013-as évben 1, 7 % -ot tett ki, 2014-ben nem emelte meg a bérleti díjakat a testület Javasolja, hogy 2015-ben se kerüljenek emelésre a bérleti díjak.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
3/2014.(I.20.) határozata

Önkormányzati tulajdonú ingatlanok

 bérleti díjának felülvizsgálata

Kunpeszér Községi Önkormányzat Képviselő-testülete úgy határoz, hogy az önkormányzati tulajdonú ingatlanok bérleti díját a 2015-es évben nem emeli meg.
Felelős: polgármester


Határidő: azonnal

Németh László polgármester elmondja, hogy 

- a 0270/10 hrsz-ú önkormányzati gyepet a korábbi bérlő, Nagy Sándor József szeretné tovább bérelni a területet. Tekintettel arra, hogy az önkormányzat korábbi terveinek megfelelően szociális közmunka programba ( a 2015-ös évben induló közmunka programok ismeretében) a 2015-ös évben nem tudjuk a területet bevonni, javasolja annak ismételt bérbeadását.
A Képviselő-testület 4 igen szavazattal – ellenszavazat és tartózkodás nélkül - az alábbi határozatot hozta:

Kunpeszér Község Önkormányzat Képviselő-testületének
4/2015.(I.20.) határozata

.Kunpeszér Községi Önkormányzat Képviselő-testülete úgy határoz, hogy Nagy Sándor József, 6096 Kunpeszér, Béke utca 21. szám alatti lakos részére bérbe adja a 0270/10 hrsz-ú önkormányzati területet 1 éves időtartamra.

Felhatalmazza a polgármestert a bérleti szerződés megkötésére.

Felelős:polgármester

Határidő:azonnal
- ismerteti a Vincent Auditor Kft.belső ellenőrzés elvégzésére tett ajánlatát, javasolja annak elfogadását.(Árajánlat a jkv. 2. sz. mellékletet)

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

5/2015.(I.20.) határozata

1.Kunpeszér Községi Önkormányzat Képviselő-testülete úgy dönt, hogy az Önkormányzat 2015. évi belső ellenőrzési tervében foglaltak végrehajtására szerződést köt a Vincent Auditor Szolgáltató és Tanácsadó Kft-vel (2373 Dabas Tavasz út 3.)

2. Felhatalmazza a polgármestert a szerződés aláírására

Felelős: képviselő-testület

Határidő: 2014. február 01.
- ismerteti a Hét Tv Kistérségi Televízió támogatás iránti kérelmét, az önkormányzat szűkös anyagi lehetőségeire tekintettel javasolja annak elutasítását.
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

6/2015.(I.20.) határozata

Kunpeszér Községi Önkormányzat Képviselő-testülete úgy dönt, hogy az önkormányzat szűkös anyagi forrásaira tekintettel nem tudja támogatni a Hét Tv Kistérségi Televízió működését.
Felelős: képviselő-testület

Határidő: azonnal

- az óvoda felújítására decemberben 21.332.482,- Ft-ot nyertünk, mely beruházás közbeszerzés köteles. Javasolja, hogy annak lebonyolításával bízzuk meg a kerekegyházi Manzárd Kft-t, a ki korábban a tanyagondnoki gépjármű beszerzésénél is bonyolító volt.
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

7/2015.(I.20.) határozata

Kunpeszér Községi Önkormányzat Képviselő-testülete úgy dönt, hogy a Napközi Otthonos Óvoda felújítása közbeszerzési eljárásának lebonyolítására a Manzárd Építész Stúdió Kft-vel (6041 Kerekegyháza, Fő út 80.) köt szerződést. A képviselő-testület a szakértői díj fedezetére 200.000,- Ft-ot biztosít a 2015. évi költségvetéséből. Felhatalmazza a polgármestert a szerződés aláírására.

Felelős: képviselő-testület

Határidő: folyamatos

· az óvoda állami finanszírozásából december végén 900.000,- Ft-ot még nem használtunk fel, abból szenet vásároltunk az év végén az intézménynek.

· 2015. január 8-án Szegeden került sor a rendezési terv ügyében az állami főépítésszel való egyeztetésre, ahol a főépítész elmondta, hogy nincs szükség külön területrendezési eljárás lefolytatására, mivel a beépítésre szánt területek kijelölésének lehetőségét az OTrT 12/A.§(4) bekezdés biztosítja, melynek értelmében „A településrendezési eszközök készítésénél a hatályos kiemelt térségi és megyei területrendezési terv térségi övezeteinek lehatárolásához képest a térségi övezetek területének a település közigazgatási területére eső része legfeljebb 5%-kal változhat.” Amennyiben az eltérés a jogszabályban meghatározott mértéket nem haladja meg, úgy a beépítésre szánt területek ábrázolása – különös tekintettel arra, hogy jelenlegi használatuk szerint beépített területek - a területrendezési hatósági eljárás lefolytatása nélkül megtehető. 

· Az önkormányzati gépkocsi, a Golf balesete ügyében az eljárás lezárult, már csak a forgalomból való kivonatás van hátra.
· Tűzeset történt a faluban Nemes Attila nevű lakosnál. Az önkormányzat közmunkások bevonásával segített a takarításban, festésben.
· Kunadacs Képviselő-testületével előre láthatólag február 11 vagy 12-én kerül sor a költségvetést elfogadó közös testületi ülésre.

Mivel az ülésnek több napirendje, kérdés és hozzászólás nem volt a polgármester azt 10 óra 45 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
